Born This Way: The Remix

Born This Way: The Remix (בעברית: נולד/ה ככה: הרמיקס) הוא אלבום הרמיקס השני של הזמרת-יוצרת האמריקאית ליידי גאגא. האלבום יצא לאור ב-18 בנובמבר 2011 על ידי חברת התקליטים אינטרסקופ רקורדס. באלבום נמצאים רמיקסים לשיריה מאלבום האולפן השני שלה, Born This Way. האלבום גם נכלל גם במארז Born This Way: The Collection, שיצא בו זמנית עם האלבום עצמו שכולל את 17 רצועת הרמיקסים, את אלבומה השני Born This Way, ואת הדי וי די הרשמי של סיבוב ההופעות הקודם שלה בשם, "Lady Gaga Presents the Monster Ball Tour: At Madison Square Garden". מבחינה מוזיקלית האלבום הוא טכנו דאנס אלקטרוני עם השפעות של סינת'פופ שמתייחס לסגנון המוזיקה של אירופה משנות השישים ומוזיקת דאבסטפ בתוך ההרכב. מבקרי המוזיקה נתנו לאלבום ביקורות מעורבות ביציאתו, עם תלונות כלליות על כך שיציאתו הייתה מיותרת. למרות זאת רובם שיבחו אותו ובעיקר את הסינגלים של האמנים טווין שאדו, דה ויקנד, גונה אלג'י. במטֵקריטיק נתנו לאלבום כ-57 נקודות מתוך 100. מסחרית, האלבום לא נחל הצלחה רבה ונכנס לעשרה מצעדים שונים בסך הכל. המיקום הגבוה ביותר שלו היה ביפן כאשר נכנס לעשרים המובילים בזמן שבארצות הברית, לא הצליח להיכנס אל תוך 100 הראשונים בבילבורד 200. בחודש אוקטובר 2011 גאגא הודיעה על כך שהיא מתכננת להוציא אלבום רמיקסים בשם Born This Way: The Remix. האלבום מכיל 14 רמיקסים מאלבמה השני Born This Way, ששבעה מהם אינם יצאו כסינגלים. האלבום יצא כחלק מהמארז Born This Way: The Collection, שמכיל בתוכו 17 שירים מאלבומה השני ודי וי די מסיבוב ההופעות הקודם שלה, "The Monster Ball Tour" בשם, "Lady Gaga Presents the Monster Ball Tour: At Madison Square Garden". הרמיקסים באלבום כוללים בעיקר מוזיקאי טכנו כמו סולטן אנד נד שפרד, ומפיקי אלקטרופופ כמו גולדפראפ ומטרונומיה. הרמיקס הראשון שיצא היה רמיקס של טווין שאדו לשיר "Born This Way", במרץ 2011. בעקבות זאת יצא רמיקס לשיר "Judas", של גולדפראפ בחודש מאי שיצא גם לערוצה הרשמי של גאגא ב-YouTube וקיבל מעל 1.9 מיליון צפיות. הרמיקס של ווילד ביסטס לשיר "Yoü and I", יצא באוגוסט 2011. הרמיקס לשיר "Marry the Night", של דה ויקנד ואילנגלו יצא כרמיקס האחרון. לאחר שחרורו האלבום קיבל ביקורות מעורבות. באתר מטֵקריטיק, הוא קיבל כ-57 נקודות מתוך 100. ג'ייסון ליפשולץ מבילבורד ציין כי לדעתו "לא המציא שום דבר חדש במונחים של הרכב רמיקסים, אלא נותן לאמנים מוכרים פחות פלטפורמה להתעסק עם תוכניות פופ מורכבות" והוסיף "האלבום הוא שדרה נהדרת עבור אוהדים לעכל גרסאות חדשות של שיריהם האהובים השנה, כמו גם לגלות אמנים שמנסים לשלוט על הקהל כמו גאגא כל כך עושה". מבקר המוזיקה סטיבן תומאס ארלוויין מהאתר AllMusic, נתן לאלבום שלושה כוכבים מתוך חמישה ואמר "כמה מהרמיקסים מסמנים חירות רבה, האלבום הוא יותר בשביל מעריציה של גאגא המפלצות הקטנות אשר מעריכים כול מתנה קטנה שהיא עושה למענן, אבל היא גם מציגה דמיון מספיק כדי לפנות לאותם המאזינים שאינם נופלים לאף מחנה והם רק מחפשים קצת ריקוד אלסטי כהה". הארלי בראון מהמגזין "Consequence of Sound" אמר על האלבום "בדיוק בזמן לעונת החגים, יש משהו עבור כולם, Born This Way: The Remix וכן, שלא כמו אלבומי רמיקס רבים שמציעים שיר אחד שוב ושוב, הרמיקס הזה כולל רשימת שירים מגוונת שתתאים לרשימה המלאה של רמיקסים". ג'ודי רוזן מהמגזין רולינג סטון, אמרה כי היא "תוהה מדוע האלבום יצא מלכתחילה" עם זאת היא הוסיפה כי " יש בו רגעים טובים". מבקר מהאתר Slant Magazine נתן לאלבום 2 כוכבים מ-5 אך אמר כי "יש רגעים שאני נהנה ממנו". בממכלה המאוחדת האלבום נכנס לראשונה למקום ה-77 במצעד האלבומים הבריטי ב-12 בדצמבר 2011. ביפן האלבום מכר כ-12,120 עותקים בשבועו הראשון והגיע למקום ה-14 במצעד האלבומים היפני. בשבועו השני במצעד האלבום נפל למקום ה-19 לאחר שמכר רק כ-6,650 עותקים. האלבום גם הוכתר כמעמד זהב על ידי איגוד תעשיית ההקלטות של יפן לאחר שמכר מעל 100,000 עותקים במדינה. בארצות הברית האלבום לא קיבל הצלחה ונכנס לראשונה על מחוץ ל-100 האלבומים המובילים במצעד הבילבורד 200, במקום ה-105 בזמן שהגיע למיקום השלישי במצעד אלבומי הדאנס\אלקטרונים. נכון לחודש אפריל 2016, האלבום מכר מעל 62,000 עותקים בארצות הברית. האלבום נכנס למאה האלבומים המובילים במדינות נוספות כגון, ספרד, איטליה, צרפת, יוון, קנדה, ואוסטרליה. מידע על האלבום Born This Way: The Remix באתר MusicBrainz מידע על האלבום Born This Way: The Remix באתר AllMusic האלבום Born This Way: The Remix באתר Discogs "Lady GaGa Announces Remix Album | MTV UK" (באנגלית). נבדק ב-2017-08-23. "Lady Gaga Announces 'Monster Ball' DVD, 'Born This Way' Remix Album". Billboard. נבדק ב-2017-08-23. "Lady Gaga, 'Born This Way: The Remix': Track-By-Track Review". Billboard. נבדק ב-2017-08-23. Listen: Twin Shadow Remixes Lady Gaga | Pitchfork, pitchfork.com (באנגלית) Listen: Goldfrapp Remix Lady Gaga | Pitchfork, pitchfork.com (באנגלית) LadyGagaVEVO (2011-05-18), Lady Gaga - Judas (DJ White Shadow Remix), נבדק ב-2017-08-23 Cragg, Michael (2011-08-23). "New music: Lady Gaga - Yoü & I (Wild Beasts remix)". The Guardian (באנגלית בריטית). ISSN 0261-3077. נבדק ב-2017-08-23. "The Weeknd Remixes Lady Gaga's 'Marry The Night': Listen". Billboard. נבדק ב-2017-08-23. Born This Way: The Remix by Lady Gaga, נבדק ב-2017-08-23 Born This Way: The Remix - Lady Gaga | Songs, Reviews, Credits | AllMusic, AllMusic "Album Review: Lady Gaga – Born This Way: The Remix". Consequence of Sound (באנגלית אמריקאית). 2011-11-23. נבדק ב-2017-08-23. "Born This Way: The Remix". Rolling Stone. נבדק ב-2017-08-23. WebCite query result, www.webcitation.org (באנגלית) "2011年11月21日～2011年11月27日 オリコン週間 CDアルバムランキング 21～30位". ORICON NEWS (ביפנית). נבדק ב-2017-08-23. "2011年11月28日～2011年12月04日 オリコン週間 CDアルバムランキング 21～30位". ORICON NEWS (ביפנית). נבדק ב-2017-08-23. 一般社団法人 日本レコード協会, www.riaj.or.jp Lady Gaga - Chart history | Billboard, www.billboard.com (באנגלית) "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2017-08-23. Steffen Hung, lescharts.com - Les charts français, lescharts.com Wayback Machine, ‏2012-06-01 MJD, Lady Gaga albums and songs sales, ChartMasters, ‏2019-08-20 (באנגלית)